APSTIPRINĀTS

ar SIA “Jēkabpils pakalpojumi”

valdes locekļa
2023.gada 4. augusta
 rīkojumu Nr. 1-8/31
SIA “Jēkabpils pakalpojumi” kustamās mantas – automašīnas Toyota Avensis, reģistrācijas Nr. HV-192
IZSOLES NOTEIKUMI

Izdoti saskaņā ar Publiskās personas mantas atsavināšanas likumu un SIA “Jēkabpils pakalpojumi” 2023.gada 2. augusta rīkojumu Nr.1-8/30 par kustamas mantas- automašīnas Toyota Avensis atsavināšanu.
1. Vispārīgie noteikumi

1.1. Izsoles noteikumi paredz kārtību, kādā organizējama SIA “Jēkabpils pakalpojumi” kustamās mantas (turpmāk – izsolāmā manta) automašīnas Toyota Avensis, reģistrācijas Nr. HV-192 pārdošana mutiskā atklātā izsolē ar augšupejošu soli (turpmāk-izsole). Izsoles solis– EUR 100.00 (simts euro).
1.2. Izsoli organizē ar SIA “Jēkabpils pakalpojumi” valdes locekļa rīkojumu izveidota izsoles komisija (turpmāk - komisija).
1.3. Izsolāmās mantas transportlīdzekļa Toyota Avensis, reģistrācijas Nr. HV-192, sākumcena ir 3750.00 EUR (trīs tūkstoši septiņi simti piecdesmit euro 00 centi) tajā skaitā PVN
1.4. Izsolāmās mantas atrašanās vieta - Jēkabpilī, Zemgales ielā 24/1 (uzņēmuma teritorijā).
1.5. Balstoties uz 01.08.2023. transportlīdzekļa vērtības noteikšanas aktu Nr. 010823C01, automašīna Toyota Avensis, reģistrācijas Nr. HV-192, ir darba kārtībā. Vērtību pazeminoši faktori- automašīnai konstatēta korozija, nelieli skrāpējumi un 30% riepu nodilums.
1.6. Izsolāmās mantas apskates vieta un laiks- darba dienās no plkst.09:00 – 12.00 un plkst. 13.00 – 16.00, iepriekš piesakoties pa tālruni 26552548 (mehānikas inženieris Aigars Pomazanovs).
1.7. Jebkuras izsoles dalībnieka prasības izmainīt šos noteikumus vai izsolāmās mantas nosolītāja šajos noteikumos neparedzēti nosacījumi pirkuma tiesību izmantošanai, kā arī atteikšanās parakstīt SIA “Jēkabpils pakalpojumi” sagatavoto pirkuma līgumu, tiek uzskatīti par atteikumu pirkt izsolāmo mantu saskaņā ar šiem noteikumiem.
2. Izsoles organizēšana un izsole

2.1. Sludinājumu par izsoli publicē laikrakstā „Brīvā Daugava” un SIA “Jēkabpils pakalpojumi” mājas lapā www.jekpak.lv.

2.2. Pretendentu reģistrācija tiek uzsākta pēc sludinājuma publicēšanas un pārtraukta pirms izsoles, izsoles dienā plkst. 11.00.

2.3. Pretendentu reģistrācija tiek veikta Zemgales ielā 24/1, Jēkabpilī, 1.6.punktā minētajā darba laikā.
2.4. Izsole notiek 2023.gada 18. augustā plkst. 14.00, Jēkabpilī, Zemgales ielā 24/1, 2.stāva zālē.

2.5. Izsolāmā manta tiek pārdota mutiskā izsolē ar augšupejošu soli.
2.6. Izsoles dalībniekiem (juridiskai personai, arī personālsabiedrībai) jāiesniedz šādi dokumenti: 
2.6.1. pieteikums par piedalīšanos izsolē (pielikumā);

2.6.2. reģistrācijas apliecības kopija;

2.6.3. spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

2.6.4. attiecīgās institūcijas lēmumu par izsolāmās mantas iegādi;

2.6.5. pilnvara pārstāvim;

2.7. Izsoles dalībniekam (fiziskai personai) jāiesniedz šādi dokumenti:

2.7.1. pieteikums par piedalīšanos izsolē (pielikumā);

2.7.2. pases vai ID kartes kopija;
2.8. Izsoles komisijas locekle dalībnieku pieteikumus reģistrē žurnālā ierakstot šādas ziņas:

2.8.1. dalībnieka kārtas numurs;
2.8.2. vārds un uzvārds vai juridiskās personas pilns nosaukums un reģistrācijas apliecības numurs;
2.8.3. dzīvesvietas adrese vai juridiskā adrese;

2.8.4. atzīme par nodrošinājuma samaksu (ja nepieciešams);

2.8.5. atzīmi par to vai pretendents tika vai netika pielaists pie izsoles un nepielaišanas iemesls.

2.9. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības.
2.10. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.

2.11. Izsoles gaita tiek protokolēta.

2.12. Izsoles kārtība:
2.12.1. Komisija paziņo pretendentiem par to pielaišanu vai nepielaišanu pie izsoles. Komisija paziņojumā par nepielaišanu pie izsoles norāda iemeslus.

2.13.2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

2.14 Izsole notiek tikai tad, ja uz izsoli ierodas ne mazāk kā 1 (viens) izsoles noteikumos noteiktajā kārtībā reģistrēts izsoles dalībnieks. Izsolāmā manta tiek pārdota vienīgajam reģistrētajam izsoles dalībniekam, ja viņš sola izsolāmās mantas nosacīto sākuma cenu.
2.15. Pirms izsoles sākšanās izsoles dalībnieki paraksta izsoles noteikumus.

2.16. Izsoli vada izsoles komisijas priekšsēdētājs. 
2.17. Izsoles komisijas priekšsēdētājs atklāj izsoli un raksturo izsolāmo mantu, paziņo tās pārdošanas sākumcenu, kā arī summu, par kādu cena paaugstināma ar katru nākamo solījumu. 
2.18. Izsoles solis tiek noteikts EUR 100.00 (simts euro 00 centi) apmērā. 
2.19. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu. 
2.20. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.
2.21. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

2.22. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš izsolāmo mantu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no izsolāmās mantas. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa (ja tāda bija).
2.23. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.
2.24. Pēc protokola parakstīšanas dalībnieks, kas nosolījis izsolāmo mantu, saņem protokola otro eksemplāru. 

2.25. Izsoles dalībniekiem, kuri nav nosolījuši izsolāmo mantu, mēneša laikā tiek atmaksāts samaksātais nodrošinājums (ja tāds bija).

2.26. Nodrošinājuma summa tiek ieskaitīta norēķinu summā par nosolīto izsolīto mantu.
2.27. Izsoles komisija apstiprina izsoles protokolu septiņu dienu laikā pēc izsoles. 

2.28. Pēc izsoles, izsoles rezultāti tiek apstiprināti ar SIA “Jēkabpils pakalpojumi” valdes locekļa rīkojumu.
2.29. Pēc izsoles rezultātu apstiprināšanas, izsoles dalībnieks, kas nosolījis augstāko cenu, 10 dienu laikā noslēdz pirkuma līgumu.
2.30. Ja izsoles dalībnieks, kurš nosolījis augstāko cenu nav parakstījis pirkuma līgumu vai nav samaksājis pirkuma līgumā nosolīto cenu noteiktajā termiņā, SIA “Jēkabpils pakalpojumi” pieņem lēmumu paziņot nākošajam pretendentam. SIA “Jēkabpils pakalpojumi” nosūta paziņojumu nākošajam nosolītājam, kas nosolījis nākošo augstāko cenu. Viņam ir tiesības 2 nedēļu laikā paziņot par objekta pirkšanu par viņa nosolīto cenu. Ja tiek saņemts paziņojums, uzņēmums pieņem lēmumu par izsoles rezultātu apstiprināšanu un slēdz līgumu.

2.31. Pirkuma līgumā tiek paredzēts, ka izsoles dalībnieks, kas nosolījis augtāko cenu, sedz visus izdevumus, kas saistīti ar izsolāmās mantas pārreģistrāciju CSDD uz sava vārda (nodokļi nodevas u.c. maksājumi saskaņā ar normatīvajiem aktiem).

III. Citi noteikumi

3.1. Par šajos noteikumos nereglamentētajiem jautājumiem lēmumus pieņem izsoles komisija, par to izdarot attiecīgu ierakstu komisijas sēdes protokolā.

	/paraksts/
	
	/paraksta atšifrējums/
	
	/datums/


Pielikums 

________________________________________________________
/fiziskai personai -vārds, uzvārds; juridiskai personai – nosaukums/

________________________________________________________

/fiziskai personai -personas kods; juridiskai personai – reģistrācijas numurs/

________________________________________________________

/ fiziskai personai – deklarētās dzīvesvietas adrese, juridiskai personai - juridiskā adrese/

________________________________________________

/tālruņa numurs/

Pieteikums par piedalīšanos izsolē

Jēkabpilī

	_______________________

	/datums /


SIA “JĒKABPILS PAKALPOJUMI”
Lūdzu reģistrēt mani kā izsoles dalībnieku uz kustamas mantas:

Automašīnas Toyota Avensis, reģistrācijas Nr. HV- 192 pārdošanu izsolē.

Pielikumā:

1. Personu apliecinoša dokumenta kopija uz ___lp.

2. Spēkā esošu statūtu (līguma) noraksts vai izraksts par pārvaldes institūciju (amatpersonu) kompetences apjomu uz ___ lp.

3. Attiecīgās institūcijas lēmums par kustamās mantas iegādi uz ___ lp.
4. Juridiskas personas pilnvara pārstāvim ___ lp.
Apliecinu, ka piekrītu personas datu apstrādei.
________________
_________________
____________________
/ amata nosaukums/                               /paraksts/                          / paraksta atšifrējums/
